El REACH preveu l'obligació de fabricants i importadors de presentar una sol·licitud de registre a l'Agència per a totes les substàncies importades o fabricades com a tals o en forma de preparats en quantitats iguals o superiors a 1 tona/any, i les contingudes en articles que s'alliberin en condicions d'ús normals o raonablement previsibles i que estiguin presents a l'article en quantitats superiors a 1 tona/any.
El període de registre es va iniciar l'1 de juny de 2008, tot i que les substàncies classificades en fase transitòria tenen uns altres terminis en funció del tonatge i de la perillositat.
El procediment de registre inclou la presentació d'un expedient tècnic en tots els casos, i d'un informe sobre la seguretat química quan la substància es fabriqui o s'importi en quantitats anuals iguals o superiors a 10 tones.
L'expedient tècnic ha d'incloure informació relacionada amb les propietats de la substància, amb la classificació i l'etiquetatge i les orientacions sobre l'ús segur de la substància.
La informació que s'ha d'aportar per determinar les propietats de les substàncies varia en funció del tonatge en què es fabriquin o importin.
Els requisits relatius a la informació es recullen als annexos VI a XI del Reglament REACH:
D'altra banda, l'informe sobre de seguretat química té l'objectiu d'avaluar els riscos relacionats amb la fabricació o l'ús de la substància i d'assegurar el control d'aquests riscos.
Aquest procés d'avaluació s'ha de realitzar d'acord amb l'annex I del Reglament REACH relatiu a les disposicions generals per a l'avaluació de les substàncies i l'elaboració dels informes sobre la seguretat química.
El Reglament REACH preveu que s'ha d'elaborar un informe sobre la seguretat química (ISQ) per a les substàncies que es fabriquen o s'importen en quantitats iguals o superiors a 10 tones/any i supeditades a registre.
L'objectiu d'aquest informe és avaluar i documentar els riscos procedents de la fabricació i/o l'ús de les substàncies i comprovar que es puguin controlar adequadament en les diferents fases de la cadena de subministrament.
L'avaluació de la seguretat química d'una substància consta d'un primer pas de valoració dels perills que comprèn les etapes següents:
Si, com a resultat de la valoració, la substància reuneix els criteris de determinades classes o categories de perill establertes pel Reglament (CE) núm. 1272/2008, de 16 de desembre de 2008, sobre classificació, etiquetatge i envasament de substàncies i mescles o se'n determina el caràcter de PBT o mPmB, l'avaluació de la seguretat química ha d'incloure també les etapes següents:
S'entén per escenari d'exposició el conjunt de condicions, incloses les de funcionament i les mesures de gestió del risc, que descriuen la manera en què una substància es fabrica o s'utilitza durant el cicle de vida, i la manera en què el fabricant o l'importador controla o recomana als usuaris intermedis que controlin l'exposició de la població i del medi ambient.
Aquests escenaris d'exposició poden referir-se a un procés o ús específic o a un conjunt d'usos o processos, segons escaigui.
El Reglament REACH preveu que els usuaris intermedis també poden elaborar els seus escenaris d'exposició en els casos en què l'ús d'una substància no està establert en l'escenari d'exposició del proveïdor, en què l'ús està desaconsellat pel proveïdor o bé en què l'usuari intermedi vol mantenir la confidencialitat sobre un ús determinat.
El preregistre és el procediment que permet als fabricants i importadors de les substàncies en fase transitòria acollir-se al règim transitori i fer el registre en uns terminis que van entre l'1 de desembre de 2010 i l'1 de juny de 2018.
Les substàncies en fase transitòria són les que compleixen algun d'aquests criteris:
Per poder acollir-se a aquests terminis, els fabricants i els importadors han d'haver fet el preregistre de les substàncies entre l'1 de juny de 2008 i l'1 de desembre de 2008.
Els fabricants o els importadors que no van preregistrar les substàncies no poden fabricar o importar les substàncies fins que no obtinguin el número de registre.
El procediment de preregistre preveu que tots els sol·licitants d'una mateixa substància passin a ser membres dels fòrums d'intercanvi d'informació sobre substàncies (FIIS), els quals tenen la finalitat de compartir informació i d'evitar la duplicació dels assajos a què s'han de sotmetre les substàncies.